21/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 104/2012

Resolución do 14 de febreiro de 2013, da Xefatura Territorial da Consellería de Economía e Industria da Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no concello de Mazaricos (expediente IN407A 104/2012). Visto o expediente para o outorgamento da autorización administrativa, aprobación do proxecto de execución e declaración de utilidade pública, en concreto, das instlacións que a continuación se detallan: Solicitante: Electra do Xallas, S. A. (na actualidade, por absorción Unión Fenosa Distribución, S. A.) Enderezo: Avda. de Arteixo, 171, 15007 - A Coruña. Denominación: L. M. T., C. T., R. B. T. Vilariño de Chacín. Situación: Mazaricos. Características técnicas: Liña eléctrica de media tensión aérea, a 20 kV, cunha lonxitude de 1.185 m, coa orixe no apoio n.° 97-4 da LMT aérea ao C. T. Chacín, conductor tipo LA 56/54,6 mm 2, e final no C. T. I. Vilariño de Chacín proxectado. Centro de transformación intemperie, cunha potencia de 100 kVA, e unha relación de transformación de 20.000/400-230 V. Liña de baixa tensión aérea de C. T. I. Vilariño de Chacín, cunha lonxitude de 485 m., coa orixe no C. T. I. proxectado, conductor tipo RZ, e apoios de formigón. Resultando os siguientes feitos: Primeiro. –Por resolución desta Xefatura Territorial do 5/7/2012, someteuse a solicitude ao trámite de información pública establecido no Real decreto 1955/2000, do 1 de decembro, mediante a publicación no DOG número 150 do 7/8/2012, no BOP número 137 do 19/07/2012 e no xornal La Voz de Galicia de 12/7/2012. Tamén foi exposto no taboleiro de anuncios do Concello de Mazaricos dende o día 10/7/2012 ata o 3/8/2012. Do mesmo xeito, procedeuse á notificación individual aos propietarios dos bens e dereitos afectados. Segundo. –De acordo co establecido no artigo 127 do Real decreto 1955/2000, do 1 de decembro, deuse traslado ás distintas administracións, organismos ou, no seu caso, empresas de servizo público ou de servizo de interese xeral dunha separata do proxecto na parte que a instalación puidese afectar a bens e dereitos ao seu cargo, incluíndo as características da instalación e a documentación cartográfica correspondente. Remitíronse as separatas aos siguientes organismos: Deputación Provincial, Augas de Galicia e Dirección Xeral de Patrimonio a través do Concello de Mazaricos. Durante o prazo establecido regulamentariamente só se recibiu contestación de Augas de Galicia, que remitiu un informe favorable, con independencia de establecer a necesidade de que a empresa solicitante solicite a preceptiva autorización de cruzamento. Terceiro. –Durante o período de información pública foron presentadas as seguintes alegacións: a) Paulo Henrique Lopez Rioboo El Hadouchi, propietario do predio identificado co número 17, expón que na solicitude de utilidade pública que recibiu non figura o cultivo da finca, polo que solicita que se reformule sobre o terreo a superficie afectada polo vo da liña e o punto de apoio antes da declaración de utilidade pública e que o apoio o coloquen no punto de enfrente (achega plano), así a servidume descorrería pegada ao camiño, co que o dano sería menor e para a empresa só sería necesario mover un apoio uns metros, xa que o trazado proposto imposibilita calquera actividade na finca. b) Benita Maria Miren Gurutze Leordean Travesset propietaria do predio identificado co número 16, expón que na solicitude de utilidade pública que recibiu non figuran os metros de muro afectados, polo que solicita que se reformule sobre o terreo a superficie afectada polo vo da liña e o punto de apoio antes da declaración de utilidade pública. c) Carlos Joaquin Quella Agavriloaie, propietario do predio identificado co número 45, expón que a finca afectada pertence á comunidade hereditaria de Esther Elena Ben Hamza Perales, formada por el e as súas irmás, e que é un piñeiral no que existen árbores con máis de sesenta anos de vida, maderables e de extraordinario valor forestal, sendo o vo de liña que propón a empresa solicitante de 24 m lineais, afectando a 385 m 2. A vista do plano que se achega á comunicación, observa, salvo erro, que na finca afectada non se prevé a instalación de poste ou de varios apoios para a sustentación, nin instalación ninguna. Tampouco se necesita a imposición de dereito de paso para labores de vixilancia, conservación ou de reparación, que poden realizarse dende outros terreos afectados, sitos nas proximidades, con fundamento nisto, expón que non existe problema en que o trazado da liña se sitúe, máis ben ao norte, máis ben ao sur, seguindo a liña do lindeiro coas fincas colindantes, de xeito que os terreos se afecten en menor extensión e superficie. Continúa expoñendo que a empresa solicitante non xustifica o porqué do trazado e a imposibilidade de situar o vo e lonxitude afectada en correspondencia cos lindeiros, polo que se amosa en desacordo coa declaración de utilidade pública. Por último, expón que a empresa solicitante non se puxo en contacto con el nin coas súas irmás coa finalidade de facerlles saber as súas pretensións, polo que eles tampouco puideron expresar o seu parecer nin propoñer unha alternativa. Realiza finalmente unha serie de consideracións sobre o espírito da Lei de expropiación forzosa, no senso de que, de afectarse a terreos de titularidade privada, se realice sobre aqueles para os que o aproveitamento sexa menor, sen que nada teña que ver o maior custo que para a empresa supoña a alternativa ou as alternativas que se propoñan, senón a imposibilidade técnica, que haberá de xustificar pericialmente. No seu caso, entende que, coa alternativa que propón, que supón unha variación que non excede da determinada regulamentariamente, desaparece a necesidade de afección do terreo da súa propiedade. En consecuencia, solicita desta Xefatura Territorial que resolva declarando a non necesidade de expropiación da parte da finca que se propón, requirindo a Electra do Xallas, S. A. para que modifique o proxecto nos termos da alternativa proposta ou a que se determine sen afección da dita finca. d) Maria Cosmina Covarsi Marriott solicita que antes da redacción da acta previa se marque no terreo os posibles bens afectados tales como muros, cultivos, etc. Tamén se reserva o dereito de poder reclamar a posible existencia de falta de superficie, así como ter dereito á medición do terreo no momento da execución da obra. Por último, resérvase o dereito de poder reclamar en canto á valoración. Cuarto. –As alegacións foron remitidas á empresa, que contestou nos seguintes termos: a) En relación coa alegación de Paulo Henrique Lopez Rioboo El Hadouchi, contesta que a superficie da finca afectada pola colocación da metade do apoio número 4, así como a zona afectada pola servidume de paso aéreo de enerxía eléctrica, seranlles indicadas aos seus propietarios o día no que se proceda ao levantamento das actas previas á ocupación, que Ile será notificada coa suficiente antelación, sempre e cando sexa concedida a declaración de utilidade pública do proxecto. No plano de planta e perfil lonxitudinal incluído no proxecto atópase perfectamente definido o trazado e a localización dos apoios proxectados. Situar o apoio no lugar reflectido polo alegante suporía modificar as afeccións nos predios 14, 16, 18 e 19, ademáis de sobrevoar as edificacións existentes na parcela numerada como 14, e afectar polo menos un novo predio ao norte da finca número 18, sen que conste a aceptación de todos os propietarios implicados. Xa que o alegante non amosou o cumprimento das condicións requiridas no artigo 161 do Real decreto 1955/2000 de 1 de decembro, esa sociedade entende que non é posible a proposta realizada polo alegante. Por todo iso, a sociedade solicita que se desestime a alegación presentada. b) En relación coa alegación de Benita Maria Miren Gurutze Leordean Travesset, contesta que a superficie da finca afectada pola colocación da metade do apoio número 4, así como a zona afectada pola servidume de paso aéreo de enerxía eléctrica, seranlle indicadas aos seus propietarios o día no que se proceda ao levantamento das actas previas á ocupación, que Ile será notificada coa suficiente antelación, sempre e cando sexa concedida a declaración de utilidade pública do proxecto. No plano de planta e perfil lonxitudinal incluído no proxecto atópase perfectamente definido o trazado e a localización dos apoios proxectados. Por todo iso, a sociedade solicita que se desestime a alegación presentada. c) En relación coa alegación de Carlos Joaquin Quella Agavriloaie, por si e en representación dos herdeiros de Esther Elena Ben Hamza Perales, contesta que os bens que puideran estar afectados por atoparse dentro da superficie afectada polo establecemento da servidume de paso serán comprobados e recollidos no seu caso na acta previa á ocupación correspondente, polo perito designado pola administración, no caso de que o proxecto sexa declarado de utilidade pública. Logo será o Xurado de Expropiación de Galicia o encargado de valorar o prexuízo que se produce neste predio polo establecemento da servidume de paso, conforme á lexislación aplicable, a fin de que non se produza unha perda do patrimonio dos propietarios. Continúa confirmando que na parcela non se proxecta a colocación de ningún apoio da liña eléctrica, pero na relación de bens e dereitos afectados queda reflectido que se ven afectados 385 m 2 de superficie, pola servidume permanente de paso de enerxía eléctrica aérea. No que respecta a adaptase o trazado da liña eléctrica aos lindeiros das parcelas de propiedade privada, pódese comprobar tanto no plano de planta e perfil lonxitudinal do proxecto, como na base cartográfica do catastro, que a configuración parcelaria desta zona non fai posible o seguemento destes lindes, máis! inda no caso concreto do predio número 45 que se localiza nunha zona elevada pendente onde non se proxectan apoios; adaptar o trazado aos seus lindeiros Leaporía, ademáis afectar novas propiedades particulares, colocar novos apoios a media ladeira e engadir ángulos no trazado. Por todo iso, e dado que o alegante non amosou o cumprimento das condicións requiridas no artigo 161 do Real decreto 1955/2000, do 1 de decembro, esa sociedade entende que non é factible a proposta. Engádese que, segundo o R. D. 223/2008 do 15 de febreiro, e o punto 1.5.1 da ITCLAT 07, liñas aéreas con conductores nus, as liñas eléctricas aéreas estudiaranse seguindo o trazado que considera máis conveniente o autor do proxecto, no seu intento de acadar a solución óptima para o conxunto da instalación, axustándose en todo caso ás prescricións que nesa instrucción se establecen; evitaranse, no posible, os ángulos pronunciados, tanto en planta como en alzado, e reduciranse ao mínimo indispensable o número de situacións reguladas polas prescricións especiais do apartado 5.3. Por último, sinalar que esa sociedade, antes de iniciar o trámite expropiatorio, intenta chegar a un acordo amigable cos propietarios afectados no intento de actuar coa boa fe, pero isto non implica que Electra do Xallas, S. A. teña obriga ningunha, nin que exista precepto ou norma legal ningunha que estableza a necesidade de conseguir eses acordos antes do inicio de tramitación regulamentarias, engade que no caso deste proxecto, das 49 parcelas afectadas, cos propietarios de 40 delas foi posible chegar a acordo amigable, e que representa o 82% do total. Por todo iso, a sociedade solicita que se acorde desestimar as alegacións presentadas. d) En relación coa alegación de Maria Cosmina Covarsi Marriott, contesta que a superficie das fincas identificadas no proxecto cos números 14 e 15, afectadas pola servidume de paso aéreo de enerxía eléctrica, seranlle indicados ao seu propietario o día en que se proceda ao levantamento das actas previas á ocupación que Ile será notificado coa suficiente antelación, sempre e cando sexa concedida a utilidade pública. No plano de planta e perfil lonxitudinal incluídos no proxecto atópase perfectamente definido o trazado e a localización dos apoios proxectados; asimismo no dito acto serán recollidos todos aqueles bens que se vexan afectados pola dita servidume. En canto á valoración, será o Xurado de Expropiación de Galicia o encargado de avaliar o prexuízo que se produce neste predio polo establecemento da servidume de paso, segundo á lexislación aplicable, co fin de que non se produza unha perda no patrimonio do seu propietario. Por todo iso, a sociedade solicita que se acorde desestimar as alegacións presentadas. Quinto. –O 29 de xaneiro de 2013 Unión Fenosa Distribución, S. A. solicita que toda a tramitación regulamentaria do expediente continúe ao seu nome, de acordo coa súa condición de sucesora universal en todos os procedmentos en tramitación solicitados inicialmente por Electra do Xallas, S. A. FUNDAMENTOS DE DEREITO Primero. –A Xefatura Territorial da Consellería de Economía e Industria é competente para resolver este expediente con fundamento no Estatuto de Autonomía de Galicia, o Real decreto 2563/1982, do 24 de xullo, sobre traspaso de función e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 24 de xullo); a Lei 54/1997, do 27 de novembro, do sector eléctrico (BOE núm.285, do 28 de novembro); o Real decreto 1955/2000, do 1 de decembro; e o Decreto 36/2001, do 25 de xaneiro, que establece os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.34, do 16 de febreiro). Segundo. –No presente expediente cumpríronse os trámites sinalados no artigo 53 da Lei 54/1997, do 27 de novembro, e no Título VII do Real decreto 1955/2000, do 1 de decembro. Terceiro. –A autorización administrativa, a aprobación do proxecto de execución e a declaración de utilidade pública, en concreto, das instalacións obxecto deste expediente, cumpren coa normativa vixente, isto é: a Lei 54/1997, do 27 de no-vembro; o Real decreto 1955/2000, do 1 de decembro; o Real decreto 3275/1982, do 12 de novembro, sobre condicións técnicas e garantías de seguridade en centrais eléctricas, subestacións e centros de transformación (BOE núm.288, do 1 de decembro); o Real decreto 223/2008, do 15 de febreiro, polo que se aproba o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias (BOE núm.68, do 19 de marzo); e o Real decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18 de setembro). Cuarto. –Á vista das alegacións formuladas e das contestacións achegadas pola empresa solicitante, cómpre facer unhas previas consideracións de carácter xeral en relación coa descrición dos bens afectados, coas peticións de modificación de trazado e coa valoración económica deses bens: 1) As manifestacións e datos que sexan útiles para determinar os dereitos afectados, así como a medición e descrición exacta das superficies e bens afectados, faranse constar no levantamento da acta previa á ocupación, momento para o que os interesados afectados serán oportunamente convocados mediante notificación. Este acto desenvolverase de conformidade co disposto no artigo 52 da Lei de expropiación forzosa, do 16 de decembro de 1954.2) De conformidade co disposto no apartado 1.5 da Instrucción Técnica Complementaria ITC-LAT 07 do Real decreto 223/2008, do 15 de febreiro, as liñas eléctricas aéreas estudiaranse seguindo o trazado que considere máis conveniente o autor do proxecto, no seu intento de acadar a solución óptima para o conxunto da instalación, axustándose en todo caso ás prescricións que nesta instrucción se establecen. É dicir, o trazado da liña será o elixido polo autor do proxecto, sempre que cumpra os requisitos xerais e de seguridade que establece o propio Real decreto 223/2008, do 15 de febreiro, e non infrinxa as limitacións e prohibicións que para a constitución de servidumes de paso de liñas aéreas establecen o artigo 57 da Lei 54/1997, do 27 de novembro, e o artigo 161 do Real decreto 1995/2000, do 1 de decembro.3) Polo que respecta á valoración dos terreos e bens afectados, para o caso de que as partes non acaden un acordo previo, a determinación do xustiprezo corresponde ao Xurado de Expropiación de Galicia, de conformidade coas normas establecidas no capítulo III da Lei de expropiación forzosa, do 16 de decembro de 1954, e no tamén capítulo III do Regulamento da Lei de expropiación forzosa, do 26 de abril de 1957. Polo que se refire, en concreto, ás alegacións formuladas polos interesados afectados, ademais do sinalado nos tres apartados anteriores deste cuarto fundamento de dereito, debemos poñer de manifiesto o seguinte: a) A modificación proposta por John Anthony Bahlouli De Haan non só suporía modificar as afeccións nos predios núms.14, 16, 18 e 19, senón que ademáis, afectaría a un novo predio, ao norte da finca núm.18. Ademáis, non se acredita a conformidade previa dos posibles novas propietarios afectados pola dita variación, tal e como establece o artigo 153.3 do Real decreto 1955/200, do 1 de decembro. Por nutra parte, a variación proposta polo alegante suporía sobrevoar as edificacións existentes no predio núm.14. Por todo iso, debemos rexeitar esta proposta. b) Os mótivos da alegación formulada por Benita Maria Miren Gurutze Leordean Travesset resolveranse no momento do levantamento da acta previa á ocupación, tal e como establece o artigo 52 da Lei de expropiación forzosa. c) A alegación formulada por Carlos Joaquin Quella Agavriloaie, na que sinala que o predio núm.45 pertence á comunidade hereditaria de Esther Elena Ben Hamza Perales e está formada por el mesmo e palas súas irmás, queda constatado. Por outro lado, o cambio de trazado proposto por Carlos Joaquin Quella Agavriloaie non pode ser aceptado, dado que a configuración parcelaria da zona pola que discorre o proxecto da liña non fai posible o seu trazado polos lindes das fincas, ademáis de afectar a novas propiedades particulares non propostas no proxecto. Por outra parte, a zona na que se localiza a finca do alegante presenta unha elevada pendente, polo que o cambio proposto suporía colocar novas apoios a media ladeira e engadir ángulos no trazado, ademáis a variación do trazado sería superior ao 10% da parte da liña afectada pola variación proposta que segundo o proxecto transcorra sobre a propiedade do solicitante, tal e como establece o artigo 161.2. b) do Real decreto 1955/2000, do 1 de decembro. En todo caso, e polo que respecta ás demáis alegacións formuladas polo Maria Matutina Frende Garcia Ceca, debemos lembrar que a descrición definitiva da afección se fará constar na acta previa á ocupación, tal e como establece o artigo 52 da Lei de expropiación forzosa e, así mesmo, a contía indemnizatoria será fixada definitivamente polo Xurado de Expropiación de Galicia, no caso de que as partes non acaden un acordo previo. d) En canto ás alegacións realizadas por Maria Cosmina Covarsi Marriott, remitímonos ao dito anteriormente no senso de aclarar que a descrición definitiva dos bens afectados farase constar na acta previa á ocupación, de conformidade co disposto no artigo 52 da Lei de expropiación forzosa. En canto á valoración económica, será o Xurado de Expropiación de Galicia, de acordo cos trámites previstos no Capítulo III da dita Lei de expropiación forzosa, o que finalmente decida a contía indemnizatoria no caso de que as partes no acaden un acordo previo. Quinto. –O 7/11/2012, a Dirección Xeral de Industria, Enerxía e Minas autorizou o cambio de titularidade e a subrogación dos dereitos e abrigas asumidos en virtude das autorizacións administrativas outorgadas, no territorio da Comunidad Autónoma de Galicia, a nome de Electra do Xallas, SAU. a favor de Unión Fenosa Distribución, S. A. A dita autorización supeditouse a que Unión Fenosa Distribución S. A. acreditase nun prazo de seis meses a transmisión da dita titularidade e a comunicase nun prazo dun mes dende que se fixese efectiva. O 18/01/2013, Unión Fenosa Distribución S. A. comunicou á Dirección Xeral de Industria, Enerxía e Minas a dita transmisión, quedando constancia que o 4/12/2012 se elevou a pública a escritura de fusión da sociedade Unión Fenosa Distribución S. A. e Electra do Xallas, SAU outorgada ante o notario de Madrid D. Fernando de la Cámara García, baixo o número 2.571 do seu protocolo, inscribíndose no Rexistro Mercantil de Madrid o 31/12/2012, tomo 30183, libro 0, folio 105, sección 8, folla M503809, inscrición ou anotación 28. De acordo co anterior, e no exercicio das competencias atribuídas RESOLVE: Autorizar, aprobar o proxecto de execución, e declarar de utilidade pública, en concreto, as ditas instalacións, nas que as características axustaranse en todas as partes ás que figuran no proxecto, e as condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens ou de adquisición dos dereitos afectados, e implicará a urxente ocupación para os efectos do artigo 52 da Lei de expropiación. Contra a presente resolución poderase interpoñer un recurso de alzada ante o Excmo. Sr. conselleiro de Economía e Industria no prazo dun mes, contado a partir do día seguinte ao de notificación desta resolución; tamén poderase interpoñer calquera outro recurso que estime pertinente ao seu dereito. A Coruña, 14 de febreiro de 2013. Susana Romero Vázquez Xefa territorial da Coruña